Ինչ-որ տեղ լալիս է պիրոլը...

«Ինչ-որ տեղ լալիս է պիրոլը...» (), ռեժիսոր Էդմոնդ Քեոսայանի 1982 թվականի խորհրդային ֆիլմը։

Սյուժե 

«Ինչ-որ տեղ լալիս է պիրոլը...» ֆիլմի հերոսուհի Մարինա Օռլովան իրական դեմք է։Պատերազմի դժվար տարիներին, երբ մահացու վտանգը կախված էր Խորհրդային երկրի վրա, նա, ինչպես և որոշ այլ էմիգրանտներ, պայքարում է ֆաշիզմի դեմ բելգիական Դիմադրության շարքերում։ 

Սյուժեի հիմքում 1-ին կարգի ռուս կապիտան Շաֆրովի  դստեր՝ Մարինա Շաֆրովայի մասին վավերագրական նյութերն են, որին էլ նվիրված է ֆիլմը։ 

1918 թվական, հեղափոխություն, գեներալ Շաֆարովի ընտանիքը վեցամյա դստեր՝ Մարինայի հետ լքում է Ռուսաստանը և հայտնվում է արտասահմանում։  

Երկրորդ համաշխարհային պատերազմ, Բելգիա։ Ռուս աղջիկ Մարինան միանում է Դիմադրության շարժմանը։ Նա իրականացնում է հատուկ լիազորված կայսերական անվտանգության ծառայության լիկվիդացիան Բելգիայում։ Նացիստները հեռակա կարգով աղջկան դատապարտում են մահապատժի, նրա նկատմամբ հայտարարում է հետախուզում, բայց Մարինան անորսալի է նրանց համար։ Հույս չունենալով գտնել այն՝ ֆաշիստները պատանդ են վերցնում Բրյուսելի 60 բնակիչների, այդ թվում՝ կանանց ու երեխաների, և հայտարարում են, որ եթե ութ օրվա ընթացքում պարետի տեղակալի մարդասպանը չհանձնվի, ապա պատանդները գնդակահարվելու են…

Դերերում 
Գլխավոր դերերում

 Լյուդմիլա Նիլսկայա – Մարինա Օռլովա (նախատիպը՝ Մարինա Շաֆրովա)
 Արնիս Լիցիտիս – Ֆիլիպս Դիքենս
 Վացլավ Դվորժեցկի – Օռլով, Մարինայի հայրը
 Լաուրա Գևորգյան – Անն
 Արմեն Ջիգարխանյան – Ֆրանսուա
 Թոդոր Կոլև – Անրի, Բելգիայում դիմադրության ղեկավար

Մնացած դերերում

 Օմար Վոլմեր – բարոն ֆոն Շտոկ
 Ռամազ Չխիկվաձե – պապաշա Ժակ
 Ներսես Հովհաննիսյան – կոնֆերանսյե
 Դավիթ Քեոսայան – Դոմենիկ
 Կիրիլ Գոսպոդինով – Իվ
 Ուլդիս Լիելդիջ – ինժեներ
 Օլեգ Սավոսին – մարզիչ
 Աննա Լիսյանսկայա – դայակ
 Ալեքսանդր Միկուլին – քաղաքի պարետ
 Ռադի Աֆանասև – էպիզոդ

Նկարահանումներ 
Նկարահանումներն իրականացվել են Էստոնիայում, Բուլղարիայում և Հունգարիայում։

Երբ Տալլինում մեքենայի պայթյունը նկարահանել են, պիրոտեխնիկը չափից ավելի պայթուցիկ է դրել, և Տալլինը ցնցած պայթյունը բնակիչներին հիշեցրել է պատերազմի մասին, իսկ դրա կազմակերպիչներին մի փոքր ավելի ուշ դա հիշեցրել են Մոսկվայում. պայթյունից կոտրվել է ավելի քան վեց հարյուր ապակի՝ հյուրանոցում, դպրոցում, թանգարանում, միլիցիայի բաժանմունքում և շրջակա տներում, հրաշքով ոչ ոք, այդ թվում՝ երեք կասկադյորները, չի տուժել։

Քննադատություն 
Դերասանուհի Լյուդմիլա Նիլսկայայի առաջին գլխավոր դերերից մեկն է և ամենասիրելիներից մեկը․
Իր սիրելի դերերի թվում Լյուդմիլա Նիլսկայան նշել է «Ինչ-որ տեղ լալիս է պիրոլը» է ֆիլմի հերոսուհուն։ Հերոսական ռուս հայրենասեր Մարինա Շաֆրովան, որը մասնակցել է Բելգիայի Դիմադրության շարժմանը պատերազմի տարիներին, դաստիարակվել է գեղեցկության ձգտման, չարի նկատմամբ անհաշտության, հայրենի հողի հետ հոգևոր կապի ընկալման ոգով։ Դերասանուհին այս կերպարում ճիշտ ցույց է ներկայացրել բարոյական ուժի և կանացիության կապը։

Ծանոթագրություններ

Աղբյուրներ 
 Где-то плачет иволга… // Домашняя синематека: отечественное кино 1918—1996 / Сергей Землянухин, Мирослава Сегида. — М.: Дубль-Д, 1996. — 520 с. — стр. 89
 Где-то плачет иволга… // Советские художественные фильмы: 1982—1983. — М.: Нива России, 1999. — стр. 24
 Где-то плачет иволга… // Мосфильм

Խորհրդային ֆիլմեր
1982 ֆիլմեր
Էդմոնդ Քեոսայանի ֆիլմեր
Խորհրդային դրամա ֆիլմեր
Ռուսերեն ֆիլմեր
Խորհրդային կենսագրական ֆիլմեր
«Մոսֆիլմ» ստուդիայի ֆիլմեր